ΓΡΑΠΤΗ ΕΡΩΤΗΣΗ P-0538/01

υποβολή: Konstantinos Hatzidakis (PPE-DE) προς την Επιτροπή

(16 Φεβρουαρίου 2001)

Θέμα: Διασύνδεση των σχολείων με το Internet

Έχει η Επιτροπή στην διάθεση της συγκριτικά στοιχεία για την σύνδεση των σχολείων με το Internet ανά χώρα μέλος της Ευρωπαϊκής Ένωσης; Ποία μέτρα έχει λάβει μέχρι τώρα η Επιτροπή στην προώθηση της διασύνδεσης των σχολείων με το Internet και ποία προτίθεται να λάβει για το ίδιο θέμα στο μέλλον;

Απάντηση της κας Reding εξ ονόματος της Επιτροπής

(8 Μαΐου 2001)

Η σύνδεση των σχολείων με το Διαδίκτυο και ο εξοπλισμός τους με εργαλεία πληροφορικής και πολυμέσα εμπίπτουν στην αρμοδιότητα των κρατών μελών. Ωστόσο, τα κράτη μέλη έχουν θέσει, με πρωτοβουλία της Επιτροπής, εξαιρετικά φιλόδοξους στόχους στον τομέα αυτόν στο πλαίσιο του σχεδίου δράσης eEurope. Οι στόχοι αυτοί είναι να έχουν όλοι οι μαθητές μέσα στη σχολική τάξη πρόσβαση στο Διαδίκτυο και σε πολυμέσα από σήμερα έως τα τέλη του 2002.

Προκειμένου να παρακολουθήσει την πρόοδο που συντελείται στον τομέα αυτόν, η Επιτροπή διαθέτει συγκριτικά δεδομένα σχετικά με τη σύνδεση των εκπαιδευτικών ιδρυμάτων με το Διαδίκτυο στα κράτη μέλη. Τα δεδομένα αυτά της έχουν παρασχεθεί από τους ανταποκριτές της ομάδας εργασίας για τη μάθηση με ηλεκτρονικά μέσα (eLearning), που έχουν διορισθεί από ταπουργεία Παιδείας των κρατών μελών. Περιλαμβάνονται στην ανακοίνωση Αξιοποίηση του δυναμικού της Ευρωπαϊκής Ένωσης Εδραίωση και επέκταση της στρατηγικής της Λισσαβώνας(1), την οποία η Επιτροπή διαβιβάζει απευθείας στο αξιότιμο μέλος του Κοινοβουλίου καθώς και στο γενικό γραμματέα του Κοινοβουλίου.

Είναι εντούτοις σκόπιμο ναπογραμμισθεί ότι αυτά τα δεδομένα αναφέρονται απλώς στην ύπαρξη ή όχι σύνδεσης με το Διαδίκτυο και δεν επιτρέπουν την εκτίμηση της ποιότητας ή του επιπέδου της διαθέσιμηςπηρεσίας, ούτε της πραγματικής χρήσης που γίνεται για την εκπαίδευση. Για την καλύτερη λήψη των αποφάσεων σχετικά με την ένταξη των τεχνολογιών της πληροφορίας και της επικοινωνίας στο σχολείο, είναι ουσιώδες να διατίθενται καλύτερα δεδομένα. Για το σκοπό αυτό, η Γενική Διεύθυνση Εκπαίδευση και Πολιτισμός συνεργάζεται στενά με τη Γενική Διεύθυνση Κοινωνία της Πληροφορίας και με τη Στατιστική Υπηρεσία (Eurostat) για τον καθορισμό καλύτερων ποιοτικών και ποσοτικών δεικτών προς το σκοπό αυτό.

Αυτή η συνεργασία αφορά ιδιαίτερα τη συγκριτική αξιολόγηση των επιδόσεων των κρατών μελών σε σχέση με τους στόχους του σχεδίου δράσης eEurope. Το Συμβούλιο ενέκρινε έναν κατάλογο δεικτών, συμπεριλαμβανομένων δεικτών στον τομέα της εκπαίδευσης, οι οποίοι αποτελούν αντικείμενο παρακολούθησης εκ μέρους της Επιτροπής.

Σε ό,τι αφορά τη χρήση των ΤΠΕ (τεχνολογίες της πληροφορίας και της επικοινωνίας) στα σχολεία, πραγματοποιήθηκε μία έρευνα του ευρωβαρόμετρου. Τα αποτελέσματα που δείχνουν ότι έχει σημειωθεί ταχεία πρόοδος, θα είναι σύντομα διαθέσιμα στον εξυπηρετητή Europa.

Το Πρόγραμμα για τις Τεχνολογίες της Κοινωνίας της Πληροφορίας προωθεί συμπληρωματικές δραστηριότητες έρευνας. Για παράδειγμα, κατά το 2001, η γραμμή δράσης Μάθηση με ηλεκτρονικά μέσα (eLearning) για την ευρωπαϊκή νεολαία στην ψηφιακή εποχή αναμένεται να συγκεντρώσει μία κρίσιμη μάζα βασικών συντελεστών, από διαφόρους ευρωπαϊκούς τομείς, για την έρευνα, την ανάπτυξη και τη διεξαγωγή επικύρωσης

ευρείας κλίμακας των νέων συστημάτων καιπηρεσιών που βασίζονται στις ΤΠΕ, σε διευρωπαϊκό επίπεδο, με σκοπό τη βελτίωση της μάθησης με ηλεκτρονικά μέσα στα σχολεία και στα ανώτατα εκπαιδευτικά ιδρύματα κατά την ψηφιακή εποχή.

(1) COM(2001)79 τελικό.